gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6350, del 08-09-2010 (2010/9605)

Notificació de laude mitjançant un edicte. Expedient arbitral número COIJAC/2008/1444/46
----------------------------------------------------------------------------------------

### Dades del document

Número de DOGV
:   6350

Data del DOGV
:   08-09-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/9605


Organisme emissor
:   Conselleria d'Indústria, Comerç i Innovació

Tipus de document
:   Anunci

Notificació de laude mitjançant un edicte. Expedient arbitral número COIJAC/2008/1444/46 [2010/9605]  
Atés que així ho ha acordat el president de la Junta Arbitral de Consum de la Comunitat Valenciana en l'expedient arbitral COIJAC/2008/1444/46, a l'empara del que disposen l'article 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es notifica a la interessada que s'indica tot seguit el laude arbitral dictat en l'expedient esmentat, mitjançant aquest edicte:  
Interessada: Julia de la Paz Pérez.  
Últim domicili conegut c/ Séquia Assut, 9, 1r, 2a (46588).  
Expedient: COIJAC/2008/1444/46.  
Laude de data 25 de febrer de 2010, que es dicta a València, en els termes següents: «Es desestima la pretensió de Julia de la Paz Pérez contra Telefónica Móviles España, SA, per considerar aquest col·legi arbitral que, en vista de la documentació que consta en l'expedient, de les manifestacions de les parts i, en especial dels informes emesos per les empreses proveïdores dels serveis objecte de controvèrsia, Sinergyne Global Communications, SL, i Sybase 365 Mobile Services, a petició d'aquest col·legi arbitral, es constata que els missatges facturats es corresponen amb missatges enviats des del terminal de l'usuari i que, per tant, no són serveis de subscripció generats automàticament, de manera que no hi intervinga la voluntad de l'usuari. Així mateix, la tipologia dels missatges reclamats requereix una interacció entre qui fa ús d'aquests serveis i el proveïdor d'aquests».  
El laude esmentat té caràcter vinculant i executiu i és eficaç des del dia que es notifique.  
Cosa que es fa saber a la interessada, reclamada als efectes oportuns i que disposa el Reial Decret 636/1993, de 3 de maig, pel qual es regula el sistema arbitral de consum, i la Llei 60/2003, de 23 de desembre, d'Arbitratge, i se li adverteix que, dins dels 10 dies següents a la notificació del laude, podrà demanar al col·legi arbitral l'esmena, aclariment o complement del laude, de conformitat amb el que disposa l'article 39. Contra el laude pertoca una acció d'anul·lació, que cal presentar davant de l'Audiència Provincial, en el termini dels dos mesos següents a la notificació del laude o a l'aclariment a què es refereix l' article 39 de la Llei d'Arbitratge, d'acord amb el que estableixen l'article 40 i següents de la Llei d'Arbitratge 60/2003.  
I perquè valga de notificació a l'interessat assenyalat adés s'expedeix aquest edicte.  
València, 29 de juliol de 2010.- El president de la Junta Arbitral: Luis Abellán Tolosa.
Diari Oficial de la Generalitat Valenciana


Sumari del DOGV 6213, del 24-02-2010 (2010/1288)

Crida a les persones interessades en la declaració d'hereus abintestat número 1356/2009.
----------------------------------------------------------------------------------------

### Dades del document

Número de DOGV
:   6213

Data del DOGV
:   24-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1288


Data del document
:   03-12-2009

Organisme emissor
:   Jutjat de Primera Instància Número 5 de Llíria

Tipus de document
:   Anunci

Crida a les persones interessades en la declaració d'hereus abintestat número 1356/2009. [2010/1288]  
Mitjançant aquest edicte faig saber:  
Que en aquest Jutjat se segueix la declaració d'hereus abintestat número 48755292490 a instàncies de Josefina Illueca Tortajada i José Antonio Jiménez Illueca, representada per la procuradora Eva M.ª Tello Calvo, pel que fa als béns relictes causats per Lucía Sara Tortajada Visiedo, DNI 64020224K, finada el dia 15 d'agost de 2009 a l'Hospital d'Arnau de València, d'estat civil soltera, nascuda a Tuéjar, filla de Manuel i Lucía, sent-ne reclamada l'herència per Josefina Illueca Tortajada, 92623143W, i José Antonio Jiménez Illueca, 04311670B, en el qual el jutge Vicente Sanchis Ferrandis ha ordenat anunciar la mort de la finada sense testar i fer la crida als qui es creguen amb igual o millor dret perquè compareguen en aquest Jutjat, situat al carrer del Pla de l'Arc, s/n, a reclamar-lo dins de 30 dies.  
I perquè valga d'edicte de crida de forma deguda, s'estén el present edicte que es fixarà al tauler d'anuncis d'aquest Jutjat, al dels llocs de naturalesa i mort de la finada, i es publicarà en el Diari Oficial de la Comunitat Valenciana.  
Llíria, 18 de gener de 2010.- El secretari: Miguel Ángel García Herrera.
Diari Oficial de la Generalitat Valenciana


Sumari del DOGV 6222, del 09-03-2010 (2010/2366)

Informació pública del dipòsit dels estatuts de l'organització professional denominada Gestión Integral Avans.
--------------------------------------------------------------------------------------------------------------

### Dades del document

Número de DOGV
:   6222

Data del DOGV
:   09-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/2366


Data del document
:   28-01-2010

Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública del dipòsit dels estatuts de l'organització professional denominada Gestión Integral Avans. [2010/2366]  
En compliment del que disposa la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en esta, es fa públic que han sigut dipositats en esta oficina, adscrita a la Direcció General de Treball, Cooperativisme i Economia Social, l'acta de constitució i els estatuts de l'organització professional denominada: Gestión Integral Avans, l'àmbit territorial de la qual s'estén al conjunt de la Comunitat Valenciana i el professional comprén les persones físiques o jurídiques que exercisquen l'activitat en el comerç sedentari i no sedentari.  
Consten com a firmants de l'acta de constitució: Remedios Saturnino Gabarre, Juan M. Muñoz Moreno y J. Verónica Muñoz Moreno.  
València, 28 de gener de 2010.- L'encarregada de l'Oficina de dipòsit d'estatuts d'organitzacions professionals: Mª Soledad Sánchez-Tarazaga Marcelino.
Diari Oficial de la Generalitat Valenciana


Sumari del DOGV 6270, del 19-05-2010 (2010/5163)

Notificació de resolució de desqualificació com a Centre Especial d'Ocupació. Expedient número A-CRCE-4/03.
-----------------------------------------------------------------------------------------------------------

### Dades del document

Número de DOGV
:   6270

Data del DOGV
:   19-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5163


Organisme emissor
:   Servei Valencià d'Ocupació i Formació

Tipus de document
:   Anunci

Notificació de resolució de desqualificació com a Centre Especial d'Ocupació. Expedient número A-CRCE-4/03. [2010/5163]  
Com no s'ha pogut practicar la notificació de l'acte administratiu que tot seguit s'indica, de forma personal i directa a la persona interessada, es publica un extracte d'este en el Diari Oficial de la Comunitat Valenciana d'acord amb allò disposat en l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, d'acord amb l'article 61 del mateix text legal.  
Expedient: A-CRCE-04/3  
CEE Núm. 155 del Registre Autonòmic de CEE de la Comunitat Valenciana  
Titular: Aluminios Guardiola, SL.  
Representant: Francisco Guardiola Algarra  
Últim domicili conegut: Vial de los Cipreses, 3. 03253 Alacant  
- Resolució del director general d'Ocupació i Inserció Laboral de 30 d'octubre de 2009 de la desqualificació com a Centre Especial d'Ocupació.  
Perquè la persona interessada puga tindre coneixement íntegre de l'acte i en quede constància, podrà comparéixer en el termini de 10 dies des de la publicació del present anunci en el DOCV, a la seu del SERVEF, Àrea de Foment d'Ocupació, sítia a l'av. Navarro Reverter 2.5ª planta, de 9.00 a 14.00 hores.   
València, 3 de maig de 2010.- La cap d'Àrea de Foment d'Ocupació: Cristina Pérez Moreno.
Diari Oficial de la Generalitat Valenciana


Sumari del DOGV 6266, del 13-05-2010 (2010/4968)

Informació pública de l'actuació urbanística, mitjançant ocupació directa, per a l'obtenció dels terrenys necessaris per a la urbanització parcial de la zona verda de l'illa número 374, del Pla General Municipal d'Ordenació Urbana de Vila-real, i del vial adjacent.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6266

Data del DOGV
:   13-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/4968


Data del document
:   30-04-2010

Organisme emissor
:   Ajuntament de Vila-real

Tipus de document
:   Anunci

Descriptors 

:   * Vila-real
    * administració local
    * pla d'urbanisme

Informació pública de l'actuació urbanística, mitjançant ocupació directa, per a l'obtenció dels terrenys necessaris per a la urbanització parcial de la zona verda de l'illa número 374, del Pla General Municipal d'Ordenació Urbana de Vila-real, i del vial adjacent. [2010/4968]  
  
  
\* \* \* \* \*  
  
  
Per la Resolució d'aquesta Alcaldia, de 29 d'abril de 2010, se sotmet a informació pública el document d'actuació urbanística, mitjançant ocupació pública, redactat per l'arquitecte municipal de l'Oficina de Gestió Urbanística, per a l'obtenció dels terrenys necessaris per a la urbanització parcial de la zona verda de l'illa número 374 del Pla General Municipal d'Ordenació Urbana de Vila-real i del vial adjacent, per un termini d'un mes comptador des de la data de publicació del corresponent anunci en el Diari Oficial de la Comunitat Valenciana; durant aquest es podrà consultar a la Secretaria d'aquest Ajuntament (secció Urbanisme) i presentar les reclamacions que es consideren convenients. En el document esmentat consten la relació de terrenys a ocupar, el seu propietari, l'aprofitament que li corresponga i les unitats d'execució en què hagen d'integrar-se, el detall de les quals és el següent:  
- Enrique González-Granda Beltrán.  
Vila-real, 30 d'abril de 2010.- L'alcalde: Ignasi Clausell Martín.
Diari Oficial de la Generalitat Valenciana


Sumari del DOGV 6219, del 04-03-2010 (2010/2314)

Aprovació definitiva de la modificació puntual número 27 del Pla General d'Ordenació Urbana.
--------------------------------------------------------------------------------------------

### Dades del document

Número de DOGV
:   6219

Data del DOGV
:   04-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/2314


Data del document
:   25-02-2010

Organisme emissor
:   Ajuntament de Segorbe

Tipus de document
:   Anunci

Descriptors 

:   * Segorbe
    * pla d'urbanisme
    * administració local

Aprovació definitiva de la modificació puntual número 27 del Pla General d'Ordenació Urbana. [2010/2314]  
El Ple de l'Ajuntament, en la sessió amb caràcter extraordinari del dia 27 de gener de 2010, va aprovar de forma definitiva la modificació puntual número 27 del Pla General d'Ordenació Urbana de Segorbe, de conformitat amb la documentació tècnica redactada per José Antonio Cifres Garcerán, arquitecte municipal.  
Aquesta modificació té com a fi ajustar una alineació de la parcel·la que afronta amb la futura rotonda i pas inferior del ferrocarril que la Conselleria d'Infraestructures i Transports està executant a la confluència de les avingudes d'España, Navarro Reverter i Mediterráneo. Els objectius que es pretenen són: objectiu 1, modificar l'alineació de la parcel·la A1 de la UA-23, de manera que se'n reduïsca la superfície per a poder ampliar l'espai viari i traçar-hi correctament la rotonda esmentada adés; i objectiu 2, establir el paràmetre urbanístic oportú, perquè la minva que aquesta parcel·la patirà en la superfície es compense amb un increment de l'edificabilitat que permeta mantindre intacte l'aprofitament que fixa el planejament actual per a aquesta parcel·la .  
Segorbe, 25 de febrer de 2010.- L'alcalde: Rafael Calvo Calpe.
Diari Oficial de la Generalitat Valenciana


Sumari del DOGV 6367, del 01-10-2010 (2010/10239)

RESOLUCIÓ de 27 de setembre de 2010, de la Universitat Miguel Hernández d'Elx, per la qual nomena María del Val Bermejo Sanz catedràtica d'universitat de l'àrea de coneixement Farmàcia i Tecnologia Farmacèutica, en virtut de concurs.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6367

Data del DOGV
:   01-10-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/10728


Data del document
:   27-09-2010

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 27 de setembre de 2010, de la Universitat Miguel Hernández d'Elx, per la qual nomena María del Val Bermejo Sanz catedràtica d'universitat de l'àrea de coneixement Farmàcia i Tecnologia Farmacèutica, en virtut de concurs. [2010/10103]  
De conformitat amb la proposta elevada per la comissió nomenada per a jutjar el concurs per a la provisió d'una plaça de catedràtic d'universitat convocada per la Resolució de 21 d'abril de 2010 (Butlletí Oficial de l'Estat de 6 de maig de 2010), i presentada per la interessada la documentació a què fa referència el punt huité de la convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats (Butlletí Oficial de l'Estat de 24 de desembre), modificada per la Llei 4/2007, de 12 d'abril, i la resta de disposicions concordants, ha resolt:  
Nomenar María del Val Bermejo Sanz, amb document nacional d'identitat número 70008898B, catedràtica d'universitat de la Universitat Miguel Hernández d'Elx, de l'Àrea de Coneixement Farmàcia i Tecnologia Farmacèutica, en virtut de concurs.   
Elx, 27 de setembre de 2010.- El rector: Jesús Rodríguez Marín.
Diari Oficial de la Generalitat Valenciana


Sumari del DOGV 6299, del 29-06-2010 (2010/6966)

RESOLUCIÓ de 21 de maig del 2010, de la Universitat Politècnica de València, per la qual nomena catedràtic d'universitat Francisco Ramos Pascual.
-------------------------------------------------------------------------------------------------------------------------------------------------

### Dades del document

Número de DOGV
:   6299

Data del DOGV
:   29-06-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/6966


Data del document
:   21-05-2010

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 21 de maig del 2010, de la Universitat Politècnica de València, per la qual nomena catedràtic d'universitat Francisco Ramos Pascual. [2010/6966]  
De conformitat amb la proposta elevada per la comissió de selecció encarregada de jutjar el concurs convocat per la Resolució de 8 de febrer del 2010, d'aquesta Universitat, número 04/10 (plaça codi 4873), Butlletí Oficial de l'Estat de 22 de febrer del 2010, i presentada per l'interessat la documentació a què fa referència el punt 11 de l'esmentada convocatòria; aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la desenvolupen, ha resolt nomenar a Francisco Ramos Pascual, amb document nacional d'identitat, número 46996212F, catedràtic d'universitat de la Universitat Politècnica de València, de l'àrea de coneixement Teoria del Senyal i Comunicacions, adscrita al Departament de Comunicacions.   
Contra la present resolució, que esgota la via administrativa, els interessats podran interposar recurs contenciós administratiu en el termini de dos mesos, comptadors des de l'endemà d'aquesta publicació, davant els òrgans jurisdiccionals contenciosos administratius de la Comunitat Valenciana i, potestativament, podran interposar el recurs de reposició, en el termini d'un mes, davant el rector; tot això de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999, sense perjudici que s'utilitze qualsevol altre recurs que, per al seu dret, estime convenient.  
València, 21 de maig del 2010.- El rector: Juan Juliá Igual.
Diari Oficial de la Generalitat Valenciana


Sumari del DOGV 6225, del 12-03-2010 (2010/2597)

Notificació de requeriment de reparació de dany. Expedient número EF-612/08 SAN.
--------------------------------------------------------------------------------

### Dades del document

Número de DOGV
:   6225

Data del DOGV
:   12-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/2597


Data del document
:   02-03-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de requeriment de reparació de dany. Expedient número EF-612/08 SAN. [2010/2597]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'expressa, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: EF-612/08 SAN  
Interessat: Luis Ramírez Piñeyro  
Últim domicili conegut: partida del Colomer, núm. 67. Xàbia. Alacant  
Assumpte: requeriment de reparació del dany de l'expedient sancionador dictat per la secretària autonòmica el 15 de febrer de 2010.  
L'expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46189 València, on heu de comparéixer per a conéixer el contingut íntegre de l'acte en el termini de deu dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, d'interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 2 de març de 2010.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 6201, del 08-02-2010 (2010/111)

Notificació de la sentència dictada en el judici verbal de desnonament per falta de pagament 1311/2008.
-------------------------------------------------------------------------------------------------------

### Dades del document

Número de DOGV
:   6201

Data del DOGV
:   08-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/111


Data del document
:   01-12-2009

Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Notificació de la sentència dictada en el judici verbal de desnonament per falta de pagament 1311/2008. [2010/111]  
María Antonia Gimeno Roda, secretària del Jutjat de Primera Instància número 5 de Castelló de la Plana, faig saber:   
Que en el procés de judici verbal (desnonament per falta de pagament), seguit en el dit Jutjat amb el número 1311/08, a instàncies d'Esther Martí Albado contra Damián Haro Crespo i Óscar Haro Iglesias, s'ha dictat la sentència de data 23 de novembre de 2009, que té la part dispositiva literal següent:   
«Estime la demanda formulada pel procurador Óscar Colón Gimeno, en nom i representació d'Esther Martí Albado, contra Damián Haro Crespo i Óscar Haro Iglesias, i declare resolt el contracte d'arrendament que lligava les parts respecte de l'habitatge situat al carrer de María Rosa Molas, número 19, bloc III, escala 3, 6é, K, edifici denominat Santa Águeda III, de Castelló de la Plana, i plaça de garatge número 15 de la segona planta i traster número 182, situats en la mateixa finca; condemne la part demandada a deixar el local expedit i a disposició de l'actora, i li faig saber que, com que la sentència és condemnatòria, si no hi interposa recurs, es procedirà al llançament el dia 9 de desembre de 2009 a les 09.30 hores, si ho sol·licita el demandant en la forma que disposa l'article 549 de la Llei d'Enjudiciament Civil. I condemne la part demandada a pagar a la part actora la suma de díhuit mil huit-cents quaranta-quatre euros i cinquanta-set cèntims (18.844,57 €), en concepte de rendes degudes fins al mes de novembre d'enguany, inclusivament, així com l'import de les que vencen posteriorment fins al desallotjament, més els interessos legals.   
I perquè valga de notificació als demandats rebels en parador ignorat, Damián Haro Crespo i Óscar Haro Iglesias, expedisc aquest edicte.  
Castelló de la Plana, 1 de desembre de 2009.- La secretària judicial: María Antonia Gimeno Roda.